Haswell (seni bina mikro)

Haswell ialah nama kod bagi seni bina mikro pemproses yang dibangunkan oleh Intel sebagai pengganti kepada seni bina mikro Ivy Bridge. Intel telah mengumumkan secara rasmi CPU-CPU yang berasaskan seni bina mikro ini pada 4 Jun 2013 di Computex Taipei 2013, sementara cip Haswell yang berfungsi telah dipertunjukkan pada Intel Developer Forum tahun 2011. Bersama-sama Haswell yang menggunakan proses 22 nm, Intel turut memperkenalkan pemproses-pemproses berkuasa rendah untuk ultrabook boleh tukar atau "hibrid", ditandakan dengan akhiran "Y".

CPU-CPU Haswell digunakan bersama-sama dengan chipset Intel 8 Series dan chipset Intel 9 Series.

Reka bentuk
Seni bina Haswell direka khas untuk mempertingkatkan faedah penjimatan tenaga dan faedah prestasi daripada peralihan transistor FinFET (tak bersatah, "3D") kepada nod proses 22 nm yang lebih bagus.

Haswell telah dilancarkan dalam tiga bentuk utama:
 Versi atas meja (soket LGA 1150 dan soket LGA 2011-v3 baru): Haswell-DT
 Versi mudah alih (soket PGA): Haswell-MB
 Versi BGA:
 TDP kelas 47 W dan 57 W: Haswell-H (Untuk sistem-sistem "Sekaligus", papan-papan induk faktor bentuk Mini-ITX, dan lain-lain format.)
 TDP kelas 13.5 W dan 15 W (MCP): Haswell-ULT (Untuk pelantar UltraBook Intel.)
 TDP kelas 10 W (SoC): Haswell-ULX (Untuk tablet dan pelaksanaan kelas UltraBook tertentu.)

Rujukan

Pautan luar
 
 
 
 
 
 

Mikropemproses Intel x86